CELEX: 32011D0222
Language: ro
Date: 2011-04-05 00:00:00
Title: 2011/222/UE: Decizia Comisiei din 5 aprilie 2011 de acordare a unor derogări anumitor state membre în ceea ce privește transmiterea de statistici în temeiul Regulamentului (CE) nr. 1338/2008 al Parlamentului European și al Consiliului privind statisticile comunitare referitoare la sănătatea publică, precum și la sănătatea și siguranța la locul de muncă, în ceea ce privește statisticile referitoare la cauzele de deces [notificată cu numărul C(2011) 2057]

7.4.2011   
            
            
               RO
            
            
               Jurnalul Oficial al Uniunii Europene
            
            
               L 93/26
            
         DECIZIA COMISIEI
   din 5 aprilie 2011
   de acordare a unor derogări anumitor state membre în ceea ce privește transmiterea de statistici în temeiul Regulamentului (CE) nr. 1338/2008 al Parlamentului European și al Consiliului privind statisticile comunitare referitoare la sănătatea publică, precum și la sănătatea și siguranța la locul de muncă, în ceea ce privește statisticile referitoare la cauzele de deces
   [notificată cu numărul C(2011) 2057]
   (Numai textele în limbile bulgară, cehă, finlandeză, franceză, germană, olandeză și suedeză sunt autentice)
   (2011/222/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1338/2008 al Parlamentului European și al Consiliului din 16 decembrie 2008 privind statisticile comunitare referitoare la sănătatea publică, precum și la sănătatea și siguranța la locul de muncă (1), în special articolul 9 alineatul (2),
   având în vedere cererile introduse de Republica Bulgaria, Republica Cehă, Republica Federală Germania, Republica Franceză, Regatul Țărilor de Jos și Republica Finlanda,
   întrucât:
   
               (1)
            
            
               Regulamentul (CE) nr. 1338/2008, în conformitate cu articolul 2 al acestuia, se aplică producerii de statistici referitoare la cauzele de deces, astfel cum sunt definite în anexa III.
            
         
               (2)
            
            
               Articolul 9 alineatul (2) din Regulamentul (CE) nr. 1338/2008 prevede, dacă este necesar, derogări și perioade de tranziție, ambele bazate pe motive obiective, pentru statele membre.
            
         
               (3)
            
            
               Din informațiile furnizate Comisiei reiese faptul că cererile de acordare a unor derogări introduse de Bulgaria, Republica Cehă, Germania, Franța, Țările de Jos și Finlanda sunt rezultatul necesității de a introduce modificări importante în sistemele lor statistice naționale pentru a respecta în totalitate Regulamentul (CE) nr. 1338/2008.
            
         
               (4)
            
            
               Prin urmare, ar trebui să se acorde aceste derogări, astfel cum au fost solicitate, statelor membre respective.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului Sistemului Statistic European,
            
         ADOPTĂ PREZENTA DECIZIE:
   Articolul 1
   Se acordă derogări statelor membre enumerate în anexă în conformitate cu dispozițiile din aceasta.
   Articolul 2
   Prezenta decizie se adresează Republicii Bulgaria, Republicii Cehe, Republicii Federale Germania, Republicii Franceze, Regatului Țărilor de Jos și Republicii Finlanda.
   
      Adoptată la Bruxelles, 5 aprilie 2011.
      
         
            Pentru Comisie
         
         Olli REHN
         
            Membru al Comisiei
         
      
   
   
      (1)  JO L 354, 31.12.2008, p. 70.
   
      ANEXĂ
      
         Derogări de la Regulamentul (CE) nr. 1338/2008, astfel cum au fost puse în aplicare de Comisie, privind statisticile referitoare la cauzele de deces
      
      
                  Stat membru
               
               
                  Variabilă
               
               
                  Sfârșitul derogării
               
            
                  Bulgaria
               
               
                  Cauza principală a decesului (Clasificarea Internațională a Bolilor) (4 cifre)
               
               
                  31 decembrie 2012
               
            
                  Republica Cehă
               
               
                  Țara de apariție
               
               
                  31 decembrie 2011
               
            
                  Germania
               
               
                  Țara de apariție
               
               
                  31 decembrie 2013
               
            
                  Franța
               
               
                  Anul morții (data apariției), pentru copiii născuți morți
               
               
                  31 decembrie 2012
               
            
                  Țările de Jos
               
               
                  Țara de apariție
               
               
                  31 decembrie 2012
               
            
                  Țara de reședință, pentru nerezidenți al căror deces are loc pe teritoriul Țărilor de Jos
               
               
                  31 decembrie 2012
               
            
                  Finlanda
               
               
                  Țara de apariție (NUTS 2)
               
               
                  31 decembrie 2013
               
            
                  Țara de reședință/Țara de reședință a mamei
               
               
                  31 decembrie 2013